Papliauška
Papliauška (Sagittaria) – dumblialaiškiečių (Alismatales) eilės dumblialaiškinių (Alismataceae) šeimos augalų gentis. Paplitusi daugiausia Šiaurės ir Pietų Amerikoje, taip pat Eurazijoje, vidutinio ir tropinio klimato juostose. Papliauškos – daugiausia daugiamečiai augalai. Žiedai balti arba švelniai rožiniai, sutelkti po tris į menturiškas kekes. Lapai skroteliniai, skirtingų formų. Dauginasi šakniagumbiais, kurie daugelio rūšių – valgomi. Juos maistui plačiai vartodavo Amerikos indėnai.